पाएं अपने शहर की ताज़ा ख़बरें और फ्री ई-पेपरडाउनलोड करें
अमादलपुर रोड पर मांडखेड़ी टपरिया के पास कार की टक्कर से बाइक सवार की मौत हो गई जबकि, दूसरे की हालत गंभीर होने पर पीजीआई रेफर किया गया। पुलिस ने अज्ञात कार चालक पर केस दर्ज कर लिया। मांडखेड़ी की टपरिया निवासी ओम प्रकाश ने बताया कि उसका बेटा हेमराज (36) मजदूरी करता था।
मंगलवार देर शाम हेमराज अपने दोस्त गांव के ही राजकुमार के साथ बाइक पर निजी काम से बूड़िया चौक पर आया था। करीब साढ़े सात बजे काम निपटाकर वे दोनों बाइक पर सवार होकर अमादलपुर रोड से होते हुए अपने घर लौट रहे थे।
बाइक राजकुमार चला रहा था, जबकि उसका हेमराज पीछे बैठा था। अमादलपुर रोड पर जब वे गांव के श्मशान घाट के नजदीक पहुंचे तो सामने से तेज रफ्तार आ रही इनोवा कार ने उनकी बाइक में टक्कर मार दी। दोनों घायलों को एंबुलेंस की मदद से ट्रॉमा सेंटर पहुंचाया गया। जहां चिकित्सक ने उसके हेमराज को मृत घोषित किया, जबकि राजकुमार की हालत गंभीर देख उसे पीजीआई चंडीगढ़ रेफर किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn